Miðvikudaginn 30. apríl árið 2008 var haldinn opinn fundur í Víðistaðaskóla ( Hafnarfirði ) varðandi skipulagsmál í sambandi við byggingu á svæði tileinkuðu iðkun jaðar-íþrótta á borð við hjólabretti , línuskauta og BMX hjóla á Víðistaðatúni . Í Hafnarfirði er ekkert hjólabrettasvæði , á öllu höfuðborgarsvæðinu eru nokkur svæði tileinkuð jaðar-íþróttum en engin yfirbyggð aðstæða er fyrir hendi . Á Víðistaðatúni er að vísu ekki fyrirhugað innanhús jaðar-íþróttasvæði en um er að ræða upphitað , steypt svæði . Á fundinum sem ég nefndi hér fyrir ofan mættust tveir hópar , annarsvegar íbúar í nágrenni við Víðistaðatún og hinsvegar iðkendur hjólabrettamenningarinnar á Íslandi , á öllum aldri . Þarna voru teikningar af svæðinu kynntar með glæsibrag , sem að eru alveg óaðfinnandi og öll vinnubrögð af hálfu arkitekta og bæjarstjórnar , til fyrirmyndar . Eftir að talsmenn arkitektanna og bæjarstjórnar höfðu lokið máli sínu , fengu ungir drengir að flytja mál sitt , og gerðu það gríðarlega vel , þar sem að þeir fjölluðu um tillögur að öryggismálum , opnunartímum og umgengni á fyrirhugaða svæðinu . Eftir þennan málflutning var fólki í salnum leyft að tjá sig og það gerðu margir , þar á meðal ég . Skoðanirnar voru aðeins á tvo máta , annarsvegar þar sem að fólk drullaði yfir starf þeirra sem hafa unnið að tillögunni að svæðinu og lýsti yfir áhyggjum af þeim ruslalýð sem myndi hópast í mesta lagi í 60 metra fjarlægð frá byggðinni og vera með áfengi og eiturlyf um hönd . Þarna fór eldra fólk að mestu með mál en einnig skutu upp kollinum nokkrir korn ungir drengir sem voru að benda á það að ef svæðið yrði reist , að þeir hefðu engann stað til að leika sér á . Ég veit ekki betur en að leikvöllur sé fyrir hendi á skólalóð sem liggur einmitt á Víðistaðatúni . Á hinn boginn var fólk að standa uppi fyrir þeirri staðreynd að jaðar-íþróttir eru alveg jafn mikilvægar og aðrar íþróttir s.s. fótbolti , tennis og handbolti , þær þurfa aðstöðu til að geta dafnað og notið sín . Þar þarf líka að koma fram að aðstæða þessarar iðkunar þarf að vera að miklu leyti frábrugðin hefðbundnum íþróttum . Hjólabrettaiðkun til dæmis , snýst ekki um að renna sér innan einhvers ákveðins ramma . Það er ekki hægt að gera vitleysu á hjólabretti , maður gerir hlutina eins og maður vill , það eru engar leikreglur sem gilda í hjólabrettaheiminum , og það er það sem er svo yndislegt við hann . Maður er frjáls og maður getur gert það sem maður vill , en ég vill taka það fram að þótt maður geri það sem maður vill á brettinu , gilda ennþá reglur í heiminum og þeim ber manni skylda að fylgja . Með þetta að leiðarljósi sjáum við að það er ekki hægt að stunda hefðbundna þjálfun í þessu , að sjálfsögðu er hægt að leiðbeina og hjálpa en þetta er persónuleg athöfn og mótast einungis af hverjum og einum sem stundar hana . Fólkið sem mætti á þennan tiltekna fund til að mótmæla byggingu svæðisins , var að tala gegn ákveðnum lífstíl , sem sýnir fáfræði fólksins á efninu . Þetta er spurning um að leyfa æskunni að vera frjáls innan vissra marka , innan þessara tiltekna hjólabrettasvæðis . Mér finnst þetta sína ekkert nema fordóma í garð fólksins sem kýs að iðka jaðar-íþróttir . Einnig finnst mér hreinlega sorglegt að sjá fólk mæta undirbúið til að rífa niður drauma æskunnar um góða aðstöðu fyrir áhugamál sín , er fólk ekki meðvitað um þróun þjóðfélagsins ? Hlutir breytast , fólk breytist og það segir sig nú sjálft að áhugamál og íþróttaiðkanir breytast líka . Vill þetta fólk kannski að keppendur á Ólympíuleikunum megi alls ekki klæðast fötum á meðan keppt er í íþróttagreinum ? – Þannig var það allavega í gamla daga ! Hvar eiga börnin og fólkið sem vill iðka sína jaðar-íþrótt að vera ? Vill þjóðfélagið að börnin dreyfist út um bæinn í örvæntingarfullri tilraun til að iðka áhugamál sitt . Því að það gerist ef að engin afmörkuð svæði eru til þess gerð . Ég tala nú ekki um ef að félagsmiðstöðvar , t.d. Hraunið séu búnar að tilkynna að þær séu tilbúnar til að vinna með fyrirhuguðu svæðinu , sem skapar frábæran vettvang fyrir forvarnarstarf . Ég vona innilega að íhaldssemin muni ekki fá að stöðva upprisu þessa hjólabrettasvæðis sem gæti gert svo góða hluti og verið skapandi vettvangur fyrir unga og aldna . Mér finnst það alveg fáránlegt ef fólk var mætt þarna undirbúið til að mótmæla byggingu þessa svæðis . Ég stunda nú ekki svona íþróttir sjálfur en á marga vini sem gera það og það er nauðsinlegt að hafa svona almennilegt svæði sem fólk getur stundað þetta á . Vona að þetta verði byggt . Vá ! Ég gæti verla verið meira sammála þér þarna í endann þegar þú talaðir um að fólkið væri með fordóma í garð jaðaríþróttafólks , sjálfur hjóla ég og er á snjóbretti . Mig langar að fá þetta park þarna , þó svo að ég sé ekki að fara að nota það því ég bý á Akureyri , því að mig langar virkilega að sjá hjóla og hjólabretta og bara allar jaðaríþróttir blómstra hér á landi og langar virkilega að við getum farið að sýna og keppa erlendis líka , en til þess þarf að byrja hér heima og þá þarf rétta aðstöðu ! Frábær grein hjá þér ( Y ) við erum ekkert að taka yfir neitt … það er arkitektinn sem hannar viðistaðatún sem áhvað allt í samvinnu með hafnarfjarðarbæ . mér er skítsama um staðsettninguna , það er bara fúllt þegar þetta átti að klárast í sumar að einhverjar kerlingar á endalausum túr fara í fílu og eiðileggja það , þetta er 60m í burtu . húsin við skólalóðina hér eru svona 10m frá henni mest allan hringinn . * Verð bara að leiðrétta smá hjá þér . Það er kynntum en ekki kinntum . Þessi villa stakk bara svo í augun . * Smá væl , en þetta er flott hugmynd hjá ykkur en augljóslega er marg af þessu eldra fólki ekkert til í þetta miðan við umræðuna í fjölmiðlum og svo eru auðvitað margir svartir sauðir í þessum hópi : S Annars vantar svona fyrir ykkur og þá á að útvega þetta , gl með þetta : D Ef þetta hefði verið fótboltavöllur , þá hefði aldrei verið haldinn e-h mótmælafundur , ekki satt ? Það er alveg með eindæmum hvað fólk skilur ekki mikilvægi þess að setja upp almennilega aðstöðu fyrir þessar jaðaríþróttir . Einhversstaðar verða jú vondir að vera ? Þetta eru fordómar og ekkert annað . Þeir eru að mótmæla krökkum / unglingum / og kempum sem finna sig ekki í hefðbundum íþróttum . Ég vona það besta , og held í þá von um að þetta svæði verði reist , og stuðli þannig að mikilvægri uppbyggingu á þessum íþróttum ( sem þetta er ) . Svona fordómar eru svo pirrandi . Það er alltaf litið á iðkendur jaðaríþrótta hornauga og álitið þá skemmdarvarga , brjálæðinga og villinga . En það er alveg kolrangt . Þetta fólk sem hefur verið að mótmæla hefur ekki verið að hugsa með heilanum . Ef við værum að drekka og nota eiturlyf gætum við ekki verið á hjólabretti . Það er svo vtilaust af fólki að halda svona hluti . PS : Er´búið að hætta við þetta eða ? Ég heyrði það allavegana . Thví midur thá hef ég ekki vitneskju um thad eins og er , en ég ætla mér ad komast ad thví innan skamms , ég er bara útá landi í sumar . Ætladi mér ad reyna ad fylgjast eitthvad med thessu í sumar , en ég var nú búinn ad heyra eitthvad um ad thad væri búid ad ákveda ad færa parkid , en ég hef ekki sterkar heimildir fyrir thví .